CELEX: C2006/326/78
Language: et
Date: 2006-12-30 00:00:00
Title: Kohtuasi C-446/06: Eelotsusetaotlus, mille esitas College van Beroep voor het bedrijfsleven (Madalmaad) 31. oktoobril 2006 — A. G. Winkel versus Minister van Landbouw, Natuur en Voedselkwaliteit

30.12.2006   
            
            
               ET
            
            
               Euroopa Liidu Teataja
            
            
               C 326/37
            
         Eelotsusetaotlus, mille esitas College van Beroep voor het bedrijfsleven (Madalmaad) 31. oktoobril 2006 — A. G. Winkel versus Minister van Landbouw, Natuur en Voedselkwaliteit
   (Kohtuasi C-446/06)
   (2006/C 326/78)
   Kohtumenetluse keel: hollandi
   Eelotsusetaotluse esitanud kohus
   College van Beroep voor het bedrijfsleven
   Põhikohtuasja pooled
   
      Hageja: A. G. Winkel
   
      Kostja: Minister van Landbouw, Natuur en Voedselkwaliteit
   Eelotsuse küsimused
   
               1)
            
            
               Kas õigusnormid, mis karjakasvatuse sektoris tavapärasele praktikale toetudes seavad ammlehmade eest makstava lisatasu saamise tingimuseks, et lehm on poeginud vähemalt ühel korral ajavahemiku jooksul, mis hakkab kulgema kakskümmend kuud enne taotluse esitamise perioodi alguse kuupäeva ja lõpeb sellest kuupäevast nelja kuu möödumisel, ja et tema vasikas ei ole asjaomasest karjast eemaldatud nelja kuu jooksul pärast oma sündi, on kooskõlas määruse (EÜ) nr 1254/1999 (1) artikli 3 lõike 1 punktiga f?
            
         
               2)
            
            
               Kui vastus esimesele küsimusele on eitav, siis milliste kriteeriumide alusel tuleb kindlaks teha, kas kari on mõeldud vasikate pidamiseks lihatootmise eesmärgil ja millised lehmad kuuluvad sellesse karja?
            
         
      (1)  17. mai 1999. aasta määrus (EÜ) nr 1254/1999 veise- ja vasikalihaturu ühise korralduse kohta (EÜT L 160, lk 21, ELT eriväljaanne 3/25, lk 339).